Mootummaan Wayyaanee waraana Koomandii poostii jedhee maqaa state of emergency jedhuun erga waraana Oromiyaa irratti labsee ilmaan Oromoo bahani galuu fi naannoo qe’ee jireenyaa isaanii sochii dhorkuun kan dhukaasee ajjeesaa fi madeessaa kaan immoo jumlaan qe’ee isaanii irraa guuree mooraa waraanatti hidhuun bishaaniifi nyaata lagee dararaa ulfaataa irraan gahuun hidhamtoota jumlaan waraanaan hidhaatti guure waan godhuu dhabee daraaraa fi toorcherii ulfaataa booda maqaa leenjii haaromsaa jedhuun ilmaan Oromoo mooraa waraanaa keessatti hidhee dararaa türe hanga tokko gadhiifne jechuun ololaa kan jiruun gochi wayyaanee leenjii haaromsaa utuu hin ta’iin kan mirga namummaa ilmaan Oromoo irraa mulqee eenyummaa dhala namummaa isaanii adeemsaa gaaffii jala galche ta’uu qeerroon bilisummaa Oromoo gadi jabeesse hubachiisuun; Ilmaan Oromoo miliyoonaan lakkaa’aman Manneen hidhaa Wayyaanee bebbeekamoo biyyatti kanneen akka Maa’iikalawwii, Qaallitii, Qilinxoo, Ziwwayi, Shawaa Roobiit, fi Godinaalee Oromiyaa mara irratti hidhamuun dararamaa jiran qabsoo warraaqsaa FXG daran jabeessuun ni hiiksiifna; ilmaan Oromoo kan keessafi Kan alaa, Jaarmiyaaleen qabsoo Bilisummaa Oromoo hundi fi Beektootni Oromoo harka walqabachuun akka nu cına dhaabbattan waamicha keenya gadi jabeessinee dabarsina!
